Lord Huron

Lord Huron, ամերիկյան ռոք խումբ, ձևավորվել է Լոս Անջելես քաղաքում։ Ստեղծագործում են ինդի ռոք և ինդի ֆոլք ժանրերում։ Խմբի դեբյուտային ալբոմը՝ Lonesome Dreams-ը, թողարկվել է 2012 թվականին ԱՄՆ-ում, Iamsound լեյբլում, իսկ Մեծ Բրիտանիայում և Իռլանդիայում՝ 2013 թվականին, Play It Again Sam լեյբլում։ Ալբոմի թողարկումից հետո խումբը հայտնվեց The Tonight Show  հեռուստաշոուում, որից հետո նրանց ներկայացրած "Ends of the Earth" երգը ցուցադրվեց ամերիկյան Community հեռուստասերիալում։ Խմբի անվանումը կապված է Հուրոն լճի հետ. խմբի հիմնադիր Բեն Սնեյդերը մեծացել է այնտեղ։ Lord Huron խմբի Strange Trails ալբոմը թողարկվել է 2015 թվականի ապրիլ ամսին։

Կազմավորում 
Խմբի հիմնադիր Բեն Սնեյդերը երգեր սկսել է գրել իր հայրենիքում՝ Օկեմոսում (Միչիգան)։ Սովորել է Միչիգանի համալսարանի կերպարվեստի բաժնում, հետագայում կրթությունը շարունակել և ավարտել է Ֆրանսիայում։ Որպես արտիստ աշխատել է Նյու Յորքում։ 2005 թվականին Սնեյդերը տեղափոխվել է Լոս Անջելես։ 2010 թվականին հիմնադրել է իր ռոք խումբը և անվանել այն Lord Huron: Սկզբնական շրջանում աշխատել է միայնակ, հետագայում նրան են միացել  մանկության ընկերները, որոնք էլ օգնել են ստեղծագործական աշխատանքում։

Խմբի անդամներ

Ներկա կազմ
Բեն Սնեյդեր՝ կիթառ, վոկալ 
Մարկ Բերի՝ հարվածային գործիքներ, վոկալ
Միգել Բրիսենո՝ բաս, ստեղնաշարային և հարվածային գործիքներ
Թոմ Ռենո՝ կիթառ, վոկալ

Նախկին անդամներ
Փիթեր Մոուրի՝ կիթառ
Բրեթ Ֆարկաս՝ կիթառ և վոկալ
Կարլ Քերֆութ՝ կիթառ և վոկալ

Lonesome Dreams

Նրանց առաջին ամբողջական ալբոմը՝ Lonesome Dreams-ը, թողարկվել է 2012 թվականի հոկտեմբերի 9-ին։ Billboard-ի «Heatseekers Albums» չարթում ալբոմը զբաղեցրել է երրորդ հորիզոնականը։ Lonesome Dreams-ի ավելի քան 3000 օրինակ վաճառվել է հենց առաջին ամսում։ Ընդհանուր հաշվով ալբոմը վաճառվել է ավելի քան 87.000 օրինակով։

Strange Trails
2015 թվականի ապրիլի 6-ին Մեծ Բրիտանիայում խումբը թողարկեց իր երկրորդ՝ Strange Trails անվանումով ալբոմը։ Մեկ օր անց՝ 2015 թվականի ապրիլի 7-ին, ալբոմը թողարկվեց ԱՄՆ-ում։ Billboard 200 լավագույն ալբոմների ցանկում այն զբաղեցրել է 23-րդ հորիզոնականը, Ֆոլք ալբոմների ցանկում՝ առաջին. իսկ ամենաշատ վաճառված ալբոմների ցանկում տասներորդը՝ 18000 օրինակով։

Մշակույթում
Խմբի «Fool for Love» երգը օգտագործվել է HBO-ի «Աղջիկներ» հեռուստասերիալի  հինգերորդ եթերաշրջանի առաջին սերիայում։

Խմբի «The Night We Met» երգը օգտագործվել է The CW-ի «The Originals» հեռուստասերիալի երկրորդ եթերաշրջանի 22-րդ սերիայում, հնչել է նույն հեռուստաընկերության The Flash հեռուստասերիալի առաջին եթերաշրջանի 18-րդ սերիայում։ «The Night We Met» ստեղծագործությունը հայտնվել է նաև Netflix-ի13 պատճառ՝ ինչու հեռուստասերիալի առաջին եթերաշրջանի հինգերորդ սերիայում՝ գլխավոր հերոսներ Քլեյ Ջենսենի և Հանա Բեյքերի պարի տեսարանում։ Հեուստասերիալի թողարկումից հետո խմբի այս ստեղծագործությունը հայտնի դարձավ ամբողջ աշխարհում, առավելապես՝ Միացյալ Նահանգներում, Ավստրալիայում, Կանադայում, Ֆրանսիայում, Շվեդիայում և Մեծ Բրիտանիայում։

2015 թվականին թողարկված Freeheld  ֆիլմում, հերոսներ Ջուլիան Մուրի և Էկեն Փեյջի պարային տեսարանում, հնչել է խմբի «Louisa» երգը։

«Ends of the Earth» երգը օգտագործվել է Showtime հեռուստաընկերության «Shameless» հեռուստասերիալում, երրորդ եթերաշրջանի 12-րդ սերիայում։ «Ends of the Earth» ստեղծագործությունը նաև հայտնվել է Endless Love և Walking With Dinosaurs ֆիլմերում։ Խմբի «The Yawning Grave» երգը հայտնվել է The CW ընկերության The Vampire Diaries սերիալի 7-րդ եթերաշրջանի 11-րդ սերիայում։

«She Lit a Fire», «Ends of the Earth», «Brother», «The Ghost on the Shore» երգերը օգտագործվել են A Walk in the Woods ֆիլմում։

«Lonesome Dreams» երգը օգտագործվել է HBO-ի «Togetherness» հեռուստասերիալի յոթերորդ սերիայում։

«Ends of the Earth» երգը օգտագործվել է Neflix-ի «Unbranded» վավերագրական ֆիլմում։

Դիսկագրություն

Ալբոմներ

Այլ երգեր

Ծանոթագրություններ 

2010 հիմնադրված երաժշտական խմբեր
Ամերիկյան երաժշտական խմբեր
Ամերիկյան ինդի ռոք երաժշտական խմբեր